Pretendentu uzdotie jautājumi 22.11.2021.

sarunu procedūru publicējot dalības uzaicinājumu "Fiziskās drošības sistēmu, optiskā tīkla un ugunsdrošības sistēmu iekārtu piegāde un uzstādīšana" (Id. Nr. PRO-2021/255; Conexus Baltic Grid 2021/13)

1 jautājums

Lūdzam Jūs sniegt ieteikumus kā pareizāk aizpildīt drošības sistēmu apkalpošanas tehnisko piedāvājumu (pielikums 4.4.2)- (1) vai ir jāvadās pēc darbu izpildes laika plāna (pielikums 4.6) pieņemot, ka pēc modernizācijas esošā sistēma vairs nav jākopj VAI (2) jāsagatavo piedāvājums gan par esošām sistēmām, gan modernizēt paredzētajām par visiem tabulā specificētajiem gadiem, neņemot vērā modernizācijas laika plānu?

Atbilde .

Pretendentam, sagatavojot tehnisko piedāvājumu, jābalstās uz laika grafiku, kurā ietvaros vecās sistēmās tiks nomainītas uz jaunām un, attiecīgi, pēc nomaiņas, vecās sistēmas apkalpošana nav nepieciešama. Tas nozīme, ka aizpildot drošības sistēmu apkalpošanas tehnisko piedāvājumu, ir jāvadās pēc darbu izpildes laika plāna, pieņemot, ka pēc modernizācijas esošā sistēma vairs nav jākopj.

2 jautājums

Atbilstoši nolikuma 8.punktam Kandidāta pieteikuma spēkā esamības termiņš ir 180 dienas pēc pieteikuma iesniegšanas dienas savukārt darbu un sistēmu modernizācijas plāns ir paredzēts vairāku gadu perspektīvā (atbilstoši darbu izpildes laiku plānam līdz 2024.gada beigām). Kā prakse pierāda, tad iekārtu cenas var būtiski mainīties dažādu apstākļu ietekmē (ražošanas darbspēku izmaksu izmaiņas, izejvielu cenu izmaiņas, piegādes nosacījumi, utt.) kā arī pašas paredzētās iekārtas var, piemēram, pēc gada izņemt no ražošanas un aizstāt ar citu modeli citā cenu kategorijā, līdz ar ko rodas jautājums vai objektīvu un pierādāmu iekārtu un materiālu sadārdzinājumu gadījumā Izpildītājam ir/ būs iespēja ar Pasūtītāju vienoties par piedāvātās cenas pārskatīšanu līgumsaistību izpildes laikā vai arī piedāvātā cena tiek fiksēta kā nemainīga uz visu līguma izpildes laiku un pretendentam piedāvājumā ir patstāvīgi jāparedz iespējamie finanšu riski?

Atbilde

Gadījumus, kad var tikt veikti grozījumi, nosaka Sabiedrisko pakalpojumu sniedzēju iepirkuma likuma 66.pants un iepirkuma nolikums, ar tam pievienoto iepirkuma līguma projektu. Attiecībā uz līgumcenas pārskatīšanu sadārdzinājuma dēļ, informējam, ka iepirkuma līguma projekts neparedz gadījumus, kad līgumcena var tikt pārskatīta līguma izpildes laikā iekārtu un materiālu sadārdzinājuma dēļ. Ņemot vērā minēto, pretendentam piedāvājumā ir patstāvīgi jāparedz iespējamie finanšu riski.

3 jautājums

Nolikuma 9.2.7. Prasības attiecībā uz iepirkuma 3.daļu

1) Jautājums- Vai par atbilstošu tiks uzskatīta kandidāta pieredze, ja kandidāts ir veicis noteikta apjoma darbus kā apakšuzņēmējs VAI arī obligāts priekšnoteikums ir kandidāta patstāvīgi realizēts projekts vai vadīts projekts kā ģenerāluzņēmējam?

Atbilde

Par atbilstošu kandidāta pieredzi iepirkuma komisija atzīs arī tad, ja kandidāts ir veicis noteikta apjoma darbus kā apakšuzņēmējs. Kandidātam šādā gadījumā dokumentāli ir jāpierāda, ka iepirkuma prasībām atbilstošie darbi ir veikti ieskaitot pierādījumus par veikto darba apjomu.

4 jautājums

Nolikuma noteikumi par pieredzes apliecināšanu nosaka, ka iesniedzami sekojoši dokumenti:

*Lai apliecinātu atbilstību punktā paredzētajām prasībām, Kandidāts iesniedz Kandidāta pieredzes aprakstu - aizpilda IV sadaļu “Kandidāta pieredze” saskaņā ar Nolikuma Pielikumu Nr.2 "Informācija par kandidātu".*

*Pasūtītāja izsniegta* ***atsauksme vai cita dokumentācija*** *par katru līgumu, ar kuru Kandidāts apliecina savu pieredzi.*

*Pieredze līdzīgu iepirkuma priekšmetam projektu realizācijā, tai skaitā izbūvē, ir jāapraksta ar tādu detalizācijas pakāpi, lai Pasūtītājs varētu pārliecināties par Kandidāta pieredzes atbilstību šajā punktā paredzētajām prasībām. Papildus pieredzes aprakstam, ir jāiesniedz klienta atsauksme ar tādu detalizācijas pakāpi, lai pasūtītājs var pārliecināties par Kandidāta atbilstību šajā punktā paredzētajām prasībām.*

Kā redzams noteikumos, tad otrajā rindkopā ir noteikts *Pasūtītājam jāiesniedz atsauksme* ***vai*** *cita dokumentāc*ija, taču trešā rindkopa nosaka, ka  *Papildus pieredzes aprakstam ir jāiesniedz klienta atsauksme.*

Jautājums - vai klienta atsauksmes par darbiem ir obligāta vai tomēr pietiekošs būtu arī apraksts+ cita dokumentācija, piemēram, darbu pieņemšanas nodošanas akta kopija?

Atbilde

Kandidātam ir jāiesniedz tādas detalizācijas dokuments, kas sniedz pilnvērtīgu informāciju par Nolikumā noteikto kvalifikācijas kritēriju izpildi, piemēram, bet, ne tikai, par veikto darbu veidu, apjomu, kvalitāti un termiņiem.

5 jautājums

Vai noteiktais apjoms ir domāts ar vienu līgumu/ projektu vai tā var būt kopsumma par vairākiem?

|  |  |  |
| --- | --- | --- |
|    9.2.2. | **Prasība attiecas uz 1.iepirkuma daļu**Kandidāts iepriekšējo 3 (trīs) gadu laikā (2018. 2019. un 2020.gadā) un 2021. gadā laika posmā līdz piedāvājuma iesniegšanas dienai izpildījis vismaz 1(vienu) projektu, kura ietvaros ir veicis videonovērošanas un/vai fiziskās apsardzes sistēmas un/vai piekļuves kontroles sistēmas ierīkošanu vismaz 300 000,00 EUR (trīs simti tūkstoši *euro*) (neieskaitot pievienotās vērtības nodokli) apmērā. *Ja Pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības.* | Aizpildīta IV sadaļa “Kandidāta pieredze” saskaņā ar Nolikuma Pielikumu Nr.2 "Informācija par kandidātu".  Pasūtītāja izsniegta **atsauksme vai cita dokumentācija** par katru līgumu, ar kuru Kandidāts apliecina savu pieredzi.  |

Atbilde

Te ir domāta viena projekta pieredze.